b'\n_START_ARTICLE_\nGaris Maginot\n_START_SECTION_\nPerancangan dan pembinaan\n_START_PARAGRAPH_\nPertahanan ini pada mulanya dicadangkan oleh Marshal Joffre. Dia ditentang oleh golongan permodenan ( modernists ) seperti Paul Reynaud dan Charles de Gaulle yang menyokong pelaburan dalam kereta kebal dan kapal terbang. Joffre mendapat sokongan dari P\xc3\xa9tain dan terdapat beberapa lapuran dan commissions dianjurkan oleh kerajaan. Tetapi ia adalah Andr\xc3\xa9 Maginot yang menyakinkan kerajaan untuk melabur dalam skim ini. Maginot merupakan veteran Perang Dunia I yang menjadi Menteri Hal Ehwal Vateren Perancis dan Menteri Pertahanan (1922-1924; 1929-1930; 1931-1932)._NEWLINE_Garis ini dibina secara berperingkat dari tahun 1930 oleh STG (Section Technique du G\xc3\xa9nie) diselia oleh CORF (Commission d\'Organisation des R\xc3\xa9gions Fortifi\xc3\xa9es). Pembinaan utama hampir siap pada 1935 dengan kos sekitar 3 juta franc.\n_START_SECTION_\nCiri-ciri\n_START_PARAGRAPH_\nSpesifikasi pertahanan ini amat tinggi dengan kompleks bunker yang bersambung dengan meluas untuk beribu-ribu tentera, terdapat 108 kubu (ouvrages) setiap 15 kilometre, ouvrages kecil dan kubu kekubah diantaranya dengan lebih 100 kilometre terowong._NEWLINE_Kubu tersebut tidak menganjur menembusi Hutan Ardennes ("impenetrable" and "impassable") atau sepanjang sempadan dengan Belgium kerana negara tersebut telah menandatangani persekutuan ( alliance ) pada tahun 1920, di mana tentera Perancis boleh beroperasi di Belgium sekiranya tentera Jerman menceroboh. Apabila Belgium memansuhkan perjanjian tersebut pada tahun 1936 dan mengistiharkan berkecuali, Garis Maginot disambung dengan pantas sepanjang sempadan Perancis-Belgium, tetapi tidak setaraf dengan Garis yang lain._NEWLINE_Terdapat pembinaan tergesa-gesa pada tahun 1939-1940 dengan peningkatan umum sepanjang Garisan. Akhir Garisan terkuat sekitar kawasan pengilangan Metz, Lauter dan Alsace, sementara kawasan lain secara perbandingan hanya dilindungi dengan lemah.\n_START_SECTION_\nAkhir Perang\n_START_PARAGRAPH_\nApabila pasukan Berikat menjajah pada Jun 1944 Garisan itu sekali lagi dipintas, dengan pertempuran hanya menyentuh sebahagian kubu berhampiran Metz dan di utara Alsace pada akhir tahun 1944.\n_START_SECTION_\nGaris Maginot selepas Perang Dunia II\n_START_PARAGRAPH_\nSelepas perang Garis Maginot dikendalikan semula oleh Perancis dan melalui beberapa pengubahsuaian. Bagaimanapun apabila Perancis keluar dari NATO (pada tahun 1966) kebanyakan Garis Maginot ditinggalkan. Dengan kebangkitan penghalang nuklear ("nuclear deterrent") bebas Perancis pada tahun 1969 Garis Maginot diketepikan oleh kerajaan, dengan sebahagian daripadanya dilelong kepada awam dan bakinya dibiarkan reput._NEWLINE_Istilah "Garis Maginot" telah digunakan sebagai imbalan (metaphor) bagi sesuatu yang amat diyakini, walaupun sebenarnya tidak boleh diharap. Sebenarnya, ia berjaya melaksanakan matlamat sebenarnya, melindungi sebahagian Perancis, dan memaksa musuh menghindarinya. Sebagaimana yang dirancangkan, Garis Maginot merupakan sebahagian daripada rancangan pertahanan yang lebih besar, di mana musuh akan bertembung dengan pertahanan oleh Tentera Perancis, tetapi Perancis tidak melaksanakan peranan bahagian berikutnya, mendorong kepada kehilangan kelebihan Garis Maginot.'